CELEX: 62016CN0325
Language: et
Date: 2016-06-09 00:00:00
Title: Kohtuasi C-325/16: Eelotsusetaotlus, mille on esitanud Tribunal Supremo (Hispaania) 9. juunil 2016 – Industrias Químicas del Vallés, S.A. versus Administración General del Estado ja Sapec Agro, S.A.

22.8.2016   
            
            
               ET
            
            
               Euroopa Liidu Teataja
            
            
               C 305/16
            
         Eelotsusetaotlus, mille on esitanud Tribunal Supremo (Hispaania) 9. juunil 2016 – Industrias Químicas del Vallés, S.A. versus Administración General del Estado ja Sapec Agro, S.A.
   (Kohtuasi C-325/16)
   (2016/C 305/23)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kassaator: Industrias Químicas del Vallés, S.A.
   
      Vastustajad: Administración General del Estado ja Sapec Agro, S.A.
   
      Eelotsuse küsimused
   
   
               1.
            
            
               Kas direktiivis 2010/28/EL (1) artikli 3 lõike 1 väljendiga „hiljemalt 31. detsembriks 2010” või artikli 3 lõike 1 teise lõigu väljendiga „nimetatud tähtpäevaks”, samuti viitega 31. detsembrile 2010 ette nähtud tähtaeg koostoimes direktiivi 2010/28/EL põhjenduses 8 viidatud kuue kuulise tähtajaga on õigust lõpetav tähtaeg nõukogu 15. juuli 1991. aasta direktiivist 91/414/EÜ (2) tuleneva süsteemiga kaitstud eesmärgi tõttu ja seda ei ole liikmesriikidel lubatud pikendada, nii et selle õiguslik arvestamine lõpeb selles direktiivis?
            
         
               2.
            
            
               Juhul kui otsustatakse, et nimetatud tähtaega võib pikendada, siis kas otsus niisuguse pikendamise kohta tuleb vastu võtta ilma konkreetseid selle pikendamise taotlemise ja võimaldamise menetluseeskirju järgimata või, kuna see on liikmesriikide pädevuses, tuleb see otsustada vastavalt siseriiklikele õigusaktidele, kuna nemad on direktiivi artikli 3 lõikes 1 ette nähtud menetlusnormide adressaadid?
            
         
      (1)  Komisjoni 23. aprilli 2010. aasta direktiiv 2010/28/EL, millega muudetakse nõukogu direktiivi 91/414/EMÜ, et lisada toimeainete hulka metalaksüül (ELT L 104, lk 57).
   
      (2)  Nõukogu 15. juuli 1991. aasta direktiiv taimekaitsevahendite turuleviimise kohta (EÜT L 230, lk 1; ELT eriväljaanne 03/11, lk 332).